-{Neurosis}- je post metal sastav iz Ouklanda, Kalifornija. Isprva oformljen kao hardkor pank sastav 1985. godine, njihov zvuk je evoluirao ka zvuku dum metala, koji je često uključivao elemente dark ambijent i industrijal metal muzike, a ponekad i elemente folk muzike. Sastav se često pominje kao pionir i osnivač post metal žanra, kao i glavni uticaj na sastave u okviru ovog žanra.

Sastav je oformljen krajem 1985. godine kada su članovi Skot Keli, Dejv Edvardson i Džejson Roder oformili hardkor pank sastav. Godine 1986. Čed Solter se priključuje grupi kao drugi gitarista, da bi ga 1989. godine na toj poziciji zamenio Stiv Von Til. U ovom periodu sastav se odmiče od svojih korena u pank muzici i okreće se ka dum metalu. Od 1990. do 1993. godine, grupi se priključuje Adam Kendal na vizuelnim efektima tokom svirki, kojeg kasnije zamenjuje -{Pete Inc.}-, da bi na tu poziciju u sastavu došao Džoš Grejem. Članovi grupe navodili su Henka Vilijamsa, Džimija Hendriksa, Pink Flojd, Blek Sabat, King Krimson, Blek Fleg, Hokvind, Džoj divižon, Melvins, Amebiks, Vojvod i mnoge druge grupe kao inspiraciju i uticaj.

Grupa je osnovala i izdavačku kuću -{Neurot Recordings}-, koja se, osim izdavanja materijala grupe, bavi izdavanjem materijala i srodnih grupa i projekata, kao i izdavanjem materijala drugih grupa i muzičara. Interesantna pojava je grupa -{Tribes of Neurot}-, koja je dark ambijent sastav i alter ego grupe -{Neurosis}-, a čiji se albumi namenski trebaju slušati zajedno za unapređen doživljaj.

Diskografija

Studijski albumi 
 -{Pain of Mind}- (1987)
 -{The Word as Law}- (1990)
 -{Souls at Zero}- (1992)
 -{Enemy of the Sun}- (1993)
 -{Through Silver in Blood}- (1996)
 -{Times of Grace}- (1999)
 -{A Sun That Never Sets}- (2001)
 -{The Eye of Every Storm}- (2004)
 -{Given to the Rising}- (2007)

Singlovi i EP 
 -{Black}- (1986)
 -{Aberration}- (1989)
 -{Empty}- (1990)
 -{The Doorway/Threshold}- (1999)
 -{Sovereign}- (2000)

Koncertni albumi 
 -{Live in Lyon CD}- (2002)
 -{Live in Stockholm}- (2003)
 -{Live at Roadburn 2007}- (2010)

Spoljašnje veze 

 -{www.neurosis.com}- - zvanična prezentacija

Америчке хардкор панк групе
Музичке групе из Оукланда (Калифорнија)
Музичке групе основане 1985.